ગુજરાતી સમાચાર: આ છે ગણેશજીની સૌથી વજનદાર મૂર્તિ, તૈયાર કરતા લાગ્યા 6 વર્ષ | Arulmigu Munthi Vinayagar Temple In Coimbatore Tamil Nadu - Dharma Adhyatma | I Am Gujarat
Gujarati News Speaking Tree આ છે ગણેશજીની સૌથી વજનદાર મૂર્તિ, તૈયાર કરતા લાગ્યા 6 વર્ષ
આ છે ગણેશજીની સૌથી વજનદાર મૂર્તિ, તૈયાર કરતા લાગ્યા 6 વર્ષ
Published: Sep 07, 2019 20:42 pm IST
સમગ્ર ભારતમાં અનેક ગણેશ મંદિર આવેલા છે. દરેક મંદિરની તેની આગવી વિશેષતા રહેલી છે. આવું જ એક ગણેશજીનું વિશેષ મંદિર દક્ષિણ ભારતમાં આવેલું છે. આ એશિયાનું એકમાત્ર એવું મંદિર છે કે જ્યાં ગણેશજીની 14 ટનની મૂર્તિ વિરાજમાન છે. આ પ્રતિમાના દર્શન કરવા માટે દર વર્ષે મોટી સંખ્યામાં ભક્તો ઉમટી પડે છે.
આ મંદિર તમિલનાડુ રાજ્યના કોઈમ્બતુરથી 14 કિલોમીટર દૂર પુલિયાકુલમમાં આવેલું છે. ગણેશજીની આ મૂર્તિને શ્રી મુંથી વિનાયકના નામથી ઓળખવામાં આવે છે. ભગવાન શ્રી ગણેશની આ પ્રતિમાની ખાસિયત એ છે કે તે ગ્રેનાઈટના એક જ પથ્થરમાંથી તૈયાર કરવામાં આવી છે.
ભગવાન શ્રી ગણેશની 14 હજાર કિલો એટલે કે 14 ટનની આ પ્રતિમા એશિયાની સૌથી વજનદાર પ્રતિમા છે. સેંકડો કલાકારોએ 6 વર્ષની અથાક મહેનત બાદ આ પ્રતિમા તૈયાર કરી છે.
આશરે 20 ફૂટ ઊંચી અને 11 ફૂટ પહોળી આ મૂર્તિ ભગવના શ્રી ગણેશના આરોગ્ય પ્રદાન કરતા સ્વરૂપને દર્શાવે છે. આ પ્રતિમાના એક હાથમાં અમૃત કળશ છે. અહીં કાલસર્પ દોષ અને બીમારીઓમાંથી મુક્તિ માટેની વિશેષ પૂજા કરવામાં આવે છે. લોકો દૂર-દૂરથી અહીં દર્શન કરવા માટે આવે છે. વર્ષ 1982થી આ મંદિરનું નિર્માણ શરૂ થયું હતું.